Komisijos reglamentas (EB) Nr. 1789/2003
2003 m. rugsėjo 11 d.
iš dalies keičiantis Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 [1] , ypač į jo 9 ir 12 straipsnius,
kadangi:
(1) Reglamentu (EEB) Nr. 2658/87 patvirtinta prekių nomenklatūra (toliau - Kombinuotoji nomenklatūra), kad iš karto tuo pačiu metu būtų laikomasi Bendrojo muitų tarifo, Bendrijos užsienio prekybos statistikos ir kitų Bendrijos politikos sričių, susijusių su prekių importu ar eksportu, reikalavimų.
(2) Kombinuotoji nomenklatūra pateikta Reglamento (EEB) Nr. 2658/87 I priede ir nurodyti autonominiai ir konvenciniai muitai bei papildomi statistiniai vienetai.
(3) Reikėtų modernizuoti ir supaprastinti I priedą, kaip numatyta SLIM iniciatyvoje (paprastesni vidaus rinkos teisės aktai).
(4) Būtina iš dalies pakeisti Kombinuotąją nomenklatūrą, kad būtų atsižvelgta į:
i) statistikai ir prekybos politikai keliamų reikalavimų pokyčius;
ii) technologijų ar prekybos pokyčius;
iii) poreikį suderinti ar išaiškinti tekstus.
Į šio reglamento I priedą įtraukti muito normų koregavimai, būtini dėl priemonių, kurias patvirtino Taryba, įskaitant 1994 m. gruodžio 22 d. Sprendimą 94/800/EB dėl Europos bendrijos vardu jos kompetencijai priklausiančiais klausimais Urugvajaus raundo dvišalių derybų metu (1986-1994 m.) sudarytų susitarimų [2] bei Tarybos ar Komisijos patvirtintas priemones [3].
(6) Pagal Reglamento (EEB) Nr. 2658/87 12 straipsnį Komisija priima reglamentą, kuriame pateikiama visa Kombinuotosios nomenklatūros redakcija ir nurodomi autonominiai ir konvenciniai muitai, nustatomi dėl Tarybos ar Komisijos patvirtintų priemonių. Minėtas reglamentas ne vėliau kaip spalio 31 d. paskelbiamas Europos Sąjungos oficialiajame leidinyje ir taikomas nuo kitų metų sausio 1 d.
(7) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedas pakeičiamas šio reglamento priedu.
2 straipsnis
Šis reglamentas įsigalioja 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugsėjo 11 d.